**Materská škola Záhorská Ves, Hlavná 569/91, 900 65 Záhorská Ves**

Materská škola Záhorská Ves Číslo vnútorného predpisu 001/2020 – VP

21.08.2020

**Interná smernica o postupe a podmienkach prijímania detí na predprimárne vzdelávanie**

**MATERSKÁ ŠKOLA ZÁHORSKÁ VES**

|  |  |
| --- | --- |
| **Interný predpis** | **č. 001/2020 - VP** |

|  |  |
| --- | --- |
| Organizácia | **Materská škola** |
| Identifikačné číslo organizácie (IČO) | **00305219** |
| Obec a PSČ | **Záhorská Ves, 900 65** |
| Ulica a číslo | **Hlavná 569/91** |
| Štát | **Slovenská republika** |
| Právna forma | **Bez právnej subjektivity** |
| Štatutárny orgán  | **Obec Záhorská Ves** |
| Prerokované v pedagogickej rade | **24.08.2020** |
| Prerokované na rade školy | **09.12.2020** |
|  | dňa | funkcia |  |
| Vypracovala | **21.08.2020** | riaditeľka školy | **Jana Soboličová** |
| Účinnosť od | **01.01.2021** |

**Článok 1**

**Úvodné ustanovenia**

Riaditeľka Materskej školy Záhorská Ves v zmysle zákona 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a vyhlášky MŠ SR č. 306/2008 Z.z. o materskej škole v znení vyhlášky MŠ SR č.308/2009 Z.z., zákona č. 596/2003 Z.z. o štátnej správe a školskej samospráve v znení neskorších predpisov vydáva *Internú smernicu o prijímaní detí do materskej školy*. V tejto smernici sú spracované podmienky a postup prijímania detí na predprimárne vzdelávanie v materskej škole a pravidlá úhrady mesačného príspevku za pobyt dieťaťa v materskej škole.

**Článok 2**

**Všeobecné ustanovenia**

1. Na predprimárne vzdelávanie v materskej škole sa **prijíma** dieťa:

a) spravidla od troch do šiestich rokov veku – možnosť prijať aj dieťa od dvoch rokov veku,

b) ktoré dovŕšilo šiesty rok veku a ktorému bol odložený začiatok plnenia povinnej školskej dochádzky alebo mu bolo dodatočne odložené plnenie povinnej školskej dochádzky.

1. Do materskej školy sa **prednostne prijíma** dieťa:

a) ktoré dovŕšilo piaty rok veku,

b) s odloženým začiatkom plnenia povinnej školskej dochádzky.

1. O prijatí dieťaťa do materskej školy **rozhoduje** podľa §5 ods. 14 zákona č.596/2003 Z.z. riaditeľ materskej školy a to v súlade s §59 zákona č. 245/2008, vyhl. 308/2009 Z.z.
2. Na rozhodnutie o prijatí alebo neprijatí dieťaťa do materskej školy sa nevzťahuje zákon o správnom konaní.

**Článok 3**

**Postup pri prijímaní detí do materskej školy**

1. Do materskej školy sa prijímajú deti na základe **žiadostí zákonných zástupcov** spravidla formou:

a) **zápisu na nasledujúci školský rok,**

b) **priebežne**, ak sú v materskej škole po prijatí na základe zápisu voľné miesta.

1. Žiadosť o prijatie dieťaťa do materskej školy na nasledujúci školský rok spolu s pokynmi sa zverejnia na budove materskej školy, na webovej stránke obci alebo na inom prístupnom mieste spravidla od 30. apríla do 31. mája. Prednostne sa prijímajú deti s odloženou školskou dochádzkou a deti, ktoré dovŕšili piaty rok veku.
2. **Zápis do materskej** školy formou pohovoru s dieťaťom a jeho zákonným zástupcom sa uskutoční v materskej škole. Zákonní zástupcovia prinesú na zápis vyplnenú žiadosť o prijatie dieťaťa do materskej školy spolu s **fotokópiou kartičky poistenca** a **potvrdením o zdravotnom stave** dieťaťa od všeobecného lekára pre deti a dorast. Žiadosť si zákonný zástupca môže prevziať osobne od riaditeľa materskej školy alebo stiahnuť elektronicky na webovej stránke obci.
3. O prijatí dieťaťa na predprimárne vzdelávanie **rozhoduje** riaditeľ materskej školy vydaním písomného rozhodnutia.
4. Rozhodnutie o odložení povinnej školskej dochádzky dieťaťa v zmysle § 19 ods.4, 5 zákona č. 245/2008 predloží zákonný zástupca riaditeľovi materskej školy.
5. Zákonný zástupca zdravotne postihnutého dieťaťa predloží spolu so žiadosťou a uvedenými dokladmi o zdravotnom stave dieťaťa aj vyjadrenie príslušného výchovného poradenstva a prevencie, ktorý vo svojom posudku spracuje aj návrh na zníženie počtu detí v triede, vzhľadom na charakter postihnutia dieťaťa.
6. Prijatie zdravého alebo postihnutého dieťaťa môže predchádzať adaptačný pobyt dieťaťa po dohode zákonného zástupcu s riaditeľom materskej školy. O forme pobytu sa rozhodne s prihliadnutím na individuálne osobitosti dieťaťa a v záujme jeho zdravého vývinu môže riaditeľ materskej školy po prerokovaní so zákonnými zástupcami alebo na základe jeho písomnej žiadosti rozhodnúť o prerušení dochádzky dieťaťa do materskej školy na dohodnutý čas alebo o ukončení tejto dochádzky.

V prípade, že zákonný zástupca zámerne neuvedie v žiadosti a lekár v doklade o zdravotnom stave dieťaťa prípadné ochorenie dieťaťa, považuje sa to za závažné porušenie školského poriadku a môže viesť k vydaniu rozhodnutia o prerušení dochádzky dieťaťa na dobu, pokiaľ zákonný zástupca nepredloží všetky potrebné lekárske vyjadrenia a iné doklady, z ktorých je možné získať dostatok informácií a rozhodnúť o ďalšom postupe.

**Článok 4**

**Úhrada poplatkov za dochádzku**

1. Výška mesačného príspevku na čiastočnú úhradu výdavkov materskej školy je určená všeobecne záväzným nariadením zriaďovateľa.
2. Za pobyt dieťaťa v materskej škole je zákonný zástupca dieťaťa v súlade s VZN č. 3/2008 a dodatku č.10 s účinnosťou od 01.01. 2021, povinný prispievať sumou 20,-€. Tento príspevok sa uhrádza vopred do 10. dňa v kalendárnom mesiaci. Zákonný zástupca je povinný preukázať učiteľke doklad o zaplatení najneskôr do 10 dňa v kalendárnom mesiaci. Ak si rodič túto povinnosť neplní riaditeľka o tejto skutočnosti informuje zriaďovateľa materskej školy.
3. Od povinného príspevku za pobyt dieťaťa v materskej škole je oslobodený zákonný zástupca , ak:

\* má dieťa jeden rok pred plnením povinnej školskej dochádzky,

\* predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,

\* je dieťa umiestnené v zariadení na základe rozhodnutia súdu,

\* dieťa prerušilo dochádzku do materskej školy na viac ako 30 po sebe nasledujúcich dní preukázateľne z dôvodu choroby alebo rodinných dôvodov na základe písomnej žiadosti zákonného zástupcu,

\* dieťa nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi.

**Článok 5**

**Záverečné ustanovenia**

1. Riaditeľka materskej školy zverejní internú smernicu o postupe a podmienkach prijímania detí na predprimárne vzdelávanie v materskej škole a poplatkoch na webovej stránke obci a vo vstupných priestoroch školy.
2. Táto interná smernica nadobúda účinnosť: 01.januára 2021

V Záhorskej Vsi 21.08.2020 .................................................

 Riaditeľka MŠ